open-index/open-wikipedia-markdown huggingface dataset:
Hārvarda Universitāte

[thumb|250px|[Hārvarda Universitātes tieslietu skolas bibliotēkas lasītava]]
**Hārvarda Universitāte** () ir vecākā augstskola ASV un pēdējos gadus pēc universitāšu reitingiem tiek atzīta par labāko universitāti pasaulē. Tā atrodas Keimbridžā, Masačūsetsas štatā, ASV (nejaukt ar universitātes pilsētu Kembridžu Anglijā). Tajā pašlaik ir ap 21 000 studentu, no kuriem ap 7100 studē bakalaura programmās, bet 14 000 — profesionālajās, maģistra vai doktora programmās.

Pasaules universitāšu akadēmiskajā reitingā ieņem 1. vietu (2016).

## Vēsture
Hārvarda Universitāte tika nodibināta 1636. gadā ar nosaukumu ***New College***, bet jau 1639. gadā tika pārdēvēta par **Hārvarda koledžu** — mācītāja Džona Hārvarda vārdā, kurš jaunajai skolai pēc savas nāves novēlēja savu 400 grāmatu bibliotēku un 750 mārciņu (mūsdienu vērtība ap 91 000 mārciņu). Sākotnēji tā līdzinājās klasiskajām Anglijas universitātēm ar uzsvaru uz kristīgo protestantisko izglītību.

19. gadsimta vidū universitāte tika privatizēta, un Čārlza Eliota vadības laikā (no 1869. līdz 1909. gadam) universitāte tika radikāli pārveidota par tādu universitāti, kas balstīta uz pētniecību. Vēlāk šis universitātes modelis tika ieviests arī citās universitātēs gan ASV, gan citur pasaulē.

## Personas
Kopā 75 Hārvarda Universitātes darbinieki, studenti, bijušie/esošie darbinieki un bijušie studenti ir saņēmuši Nobela prēmiju, starp tiem Els Gors un Henrijs Kisindžers. Universitāti ir beiguši 8 nākamie ASV prezidenti: Džons Adamss, Džons Kvinsijs Adamss, Džordžs V. Bušs, Raterfords Heizs, Džons Kenedijs, Franklins Rūzvelts, Teodors Rūzvelts (viņš arī Nobela prēmijas laureāts) un Baraks Obama. Universitāti ir beidzis arī atombumbas radītājs Roberts Openheimers un atvērtā koda filozofijas veidotājs Ričards Stalmans, *[[Microsoft]]* vadītājs Stīvs Bolmers, ANO ģenerālsekretārs Pans Kimuns, džeza komponists Leonards Bernstains, rakstniece Sūzana Zontāga, ekonomists Pols Semjuelsons, kā arī valodnieks un psihologs Stīvens Pinkers.

## Skatīt arī
* Pasaules universitāšu akadēmiskais reitings

## Atsauces

## Ārējās saites

*
Jurijs Abizovs

**Jurijs Abizovs** (;  — ) bija Latvijas krievu rakstnieks, tulkotājs, literatūrzinātnieks, Baltijas krievu kultūras vēstures speciālists. Latvijas Krievu kultūras biedrības priekšsēdētājs (1989—2006).

## Dzīvesgājums
Dzimis 1921. gadā Režā, Jekaterinburgas guberņā. Dzīvoja Alapajevskas un Asbestas pilsētās. 1940. gadā uzsāka studijas Urālu universitātē, no 1942. gada piedalījās Otrā pasaules kara kaujās. Pēc kara beigām turpināja studijas Sverdlovskas universitātē, no 1946. gada Latvijas Universitātē, kuru beidza 1949. gadā.   
Strādāja Rīgas Pedagoģiskajā institūtā, nodarbojās ar tulkošanu. Kopš 1952. gada bija Latvijas Valsts izdevniecības redaktors. 

1997. gadā par īpašiem nopelniem uzņemts Latvijas pilsonībā.

Miris 2006. gadā Rīgā.

## Darbi
Viens no sastādītājiem vai vienīgais sastādītājs šādām grāmatām:
* Слово в нашей речи: сборник статей. Рига: Авотс, 1978 (kopā ar V. Dorošenko)
* Русское печатное слово в Латвии, 1917—1944 годы: био-библиографический справочник. Stanford: Department of Slavic Languages & Literatures, Stanford University, 1990. - 424 lappuses
* От Лифляндии к Латвии. Прибалтика русскими глазами. Рига: Латвийское общество русской культуры Аркаюр, 1999
* Балтийский архив. Русская культура в Прибалтике. Рига: Даугава, 1999 — Т. 4
* Газета "Сегодня" 1919—1940. Рига: Латвийская Национальная библиотека, 2001 - 800 lappuses
* Газета "Слово" 1925—1929: роспись. Рига: Даугава, 2003 - 88 lappuses
* Русская книга Латвии, 1990-2001: материалы к указателю. Рига: Даугава, 2003 - 86 lappuses
* А издавалось это в Риге. 1918—1940. Москва: Русский путь, 2006 —  , 
* Русский фольклор в Латвии. Рига: Латвийское общество русской культуры, 2004 - 199 lappuses (kopā ar I. Fridrihu)

## Atsauces

## Ārējās saites
* *Abizovs J.* Pašapmierināto laiks
* Nekrologs 
* J. Abizova intervija M. Bombinam 
* Здравствуйте, Юрий Иванович! — B. Ravdina intervija par J. Abizovu
2008. gada referendums par likumu "Par valsts pensijām"

**Referendums par grozījumu likumā "Par valsts pensijām"** notika 2008. gada 23. augustā. Likumprojekts paredzēja grozīt likuma pārejas noteikumu 34.punktu, nosakot, ka līdz 2009. gada 31. decembrim vecuma pensija nevarētu būt mazāka par valsts sociālā nodrošinājuma pabalstu (pamatlikme — 45 lati), kuram atkarībā no apdrošināšanas stāža tiktu piemēroti šādi koeficienti: 3,0; 3,5; 4,0 vai 4,5.

Likumprojekta ierosināšanas procedūru uzsāka Pensionāru un senioru partija kopīgi ar biedrību „Sabiedrība citai politikai un tiesiskai valstij”. 2008. gada 18. februārī tās iesniedza CVK 12 161 pilsoņu parakstīto likumprojektu. 2008. gada 16. aprīlī — 15. maijā notika CVK organizētā parakstu vākšana; kopā tika savākti 177 012 derīgi paraksti. Parakstu vākšanu atbalstīja JL, SC un PCTVL, no ārpusparlamentārām partijām — LSDSP. Saeima noraidīja likumprojektu 3. jūlijā, un 4. jūlijā CVK izvēlējas 23. augustu par tautas nobalsošanas datumu.

Referenduma rīkošana, pēc CVK priekšsēdētāja Arņa Cimdara prognozēm, izmaksātu 2—2,5 miljonus latu.

Tautas nobalsošanā pēc provizoriskiem datiem piedalījās 347 182 pilsoņi (kvorums — 453 730), un likumprojekts netika pieņemts. 96,35% no balsotājiem atbalstīja grozījumu.

## Atsauces
S/2003 J 10

**S/2003 J 10** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (Scott S. Sheppard). Pašreiz pavadonim ir tikai pagaidu apzīmējums.

S/2003 J 10 ir neliels pavadonis. Tā diametrs ir tikai apmēram 2 km. Pavadonis ir piederīgs Karmes grupai.

## Atsauces
Herse (pavadonis)

**Herse**, arī **Jupiters L** ir Jupitera pavadonis. To  atklāja zinātnieku komanda, kuru vadīja Brets Gledmens (*Brett J. Gladman*). Pavadoņa pagaidu apzīmējums bija S/2003 J17.  Starptautiskā Astronomijas savienība pavadonim piešķīra vārdu Herse. Herse ir tēls grieķu mitoloģijā, Kekropa meita, arī Selēnes un Zeva meita.

Herse ir neliels pavadonis. Tā diametrs ir tikai apmēram 2 km. Pavadonis ir piederīgs Karmes grupai.

## Atsauces
Jupiters LXI

**Jupiters LXI** ir neliels Jupitera pavadonis. To  atklāja zinātnieku komanda, Breta Gledmena (Brett J. Gladman) vadībā Maunakea observatorijā. Pēc atklāšanas pavadonim tika piešķirts pagaidu apzīmējums **S/2003 J 19**.

Pastāvīgo nosaukumu *Jupiters LXI*, Starptautiskā Astronomijas savienība pavadonim piešķīra tikai , pēc precīzas orbītas noteikšanas.

Jupiters LXI ir neliels pavadonis, diametrs tikai apmēram 2 km. Pavadonis ir piederīgs Karmes grupai.

## Atsauces
Brīvās krišanas paātrinājums

**Brīvās krišanas paātrinājums** ir paātrinājums, ar kādu ķermenis krīt uz Zemes vai kāda cita debess ķermeņa virsmu. Zemes virsmas tuvumā tas ir apmēram 9,81 m/s2, to apzīmē ar *g*.

Brīvās krišanas paātrinājumu var aprēķināt pēc formulas, kas izvesta no vispasaules gravitācijas likuma:
g=G \cdot \frac{M}{R^2} , kur *G* - gravitācijas konstante; G = (6,67428×10-11 m3s-2kg-1), *M* - Zemes masa un *R* - Zemes rādiuss.
Tātad

g = 6,67428 \cdot 10^{-11} \cdot \frac{5,9736\cdot10^{24}}{(6378,1 \cdot 10^{3})^2} = 9{,}8007 m/s2.

**Brīvās krišanas paātrinājums uz dažādiem debess ķermeņiem**

## Daži aprēķinu piemēri

* Ja zināms kāda ķermeņa krišanas laiks, tad augstumu no kura tas kritis aprēķina pēc formulas
:h = \frac{gt^2}{2}, kur *h* - augstums (metros) un *t* - krišanas laiks (sekundes).
:Piemērs: ķermenis ir kritis 5 sekundes. Tad h= \frac{9,8 \cdot 5^2}{2}=122,5m, t.i. ķermenis krita no 122,5 m liela augstuma.

* Ja zināms ķermeņa krišanas augstums, tad tā krišanas ātrumu aprēķina pēc formulas v = \sqrt{2gh}, kur *v* ir krišanas ātrums, *h* ir ķermeņa krišanas augstums metros un *g* - brīvās krišanas paātrinājums.
:Piemērs: ķermenis ir kritis no 122,5 m liela augstuma, tātad v = \sqrt{2 \cdot 9,8 \cdot 122,5} = \sqrt{2401} = 49 m/s t.i. ķermeņa krišanas ātrums ir 49 m/s.

* Ja zināms ķermeņa krišanas augstums, tad tā krišanas laiku aprēķina pēc formulas t = \sqrt{\frac{2h}{g}}, kur *t* - krišanas laiks (sekundes), *h* - ķermeņa sākotnējais augstums metros
:Piemērs: ķermenis ir kritis no 122,5 m liela augstuma, tātad tā krišanas laiks būs vienāds ar t = \sqrt{\frac{2 \cdot 122,5}{9,8}}=5s.

## Skatīt arī

* Paātrinājums
* Ātrums

## Ārējās saites

* Brīvās krišanas paātrinājuma noteikšana
Viktorija

**Viktorija** (no ) var būt:

## Personvārds
* Viktorija (personvārds)
* Viktorija (karaliene), Lielbritānijas karaliene
* Zviedrijas kroņprincese Viktorija, Zviedrijas kroņprincese
* Viktorija Bekhema, britu dziedātāja
* Viktorija Jansone, latviešu baletdejotāja
* Viktorija Azarenka, baltkrievu tenisiste

### Mitoloģijā
* Viktorija (mitoloģija), romiešu mitoloģijā uzvaras dieviete

## Vietvārds
Viktorija kā vietvārds sastopama ļoti daudzās pasaules valstīs, dažādās formās. Šeit uzskaitīti tikai daži nozīmīgākie:
* Viktorija (Austrālija), Austrālijas štats
* Viktorijas sala (Kanāda), viena no lielākajām salām Kanādā
* Viktorijas sala (Krievija), neliela Krievijai piederoša sala Ziemeļu Ledus okeānā

### Pilsētas
* Viktorija — pilsēta Kanādā, Britu Kolumbijas galvaspilsēta
* Viktorija — Seišelu galvaspilsēta
* Sjudadviktorija — pilsēta Meksikā, Tamaulipasas galvaspilsēta

## Botānikā
* viktorijas, ūdensrožu dzimtas augi

## Filmas
* Viktorija (filma), Rīgas kinostudijas mākslas filma (1988), režisors Oļģerts Dunkers

## Skatīt arī
* *[[Victoria]]*
* Viktorijas ezers
* Viktorijas ūdenskritums
* Viktorijas krusts
* Viktorijas Zeme
* Viktors
Insert (SQL)

SQL **Insert** teikums nodrošina iespēju datu bāzes tabulām pievienot ierakstus. Tam ir divi pamatveidi - pievienot tieši vienu ierakstu un pievienot (kopēt) ierakstus izmantojot apakšvaicājumu. Pēdējā variantā tiek pievienoti tieši tik ieraksti, cik atgriež apakšvaicājums, iespējams nulle (0), viens (1) vai daudzi.

## Viena ieraksta pievienošana
Sintakse viena ieraksta pievienošanai ir šāda:

INSERT INTO  [()]
VALUES 

Aiz atslēgas vārdiem Insert into tiek rakstīts tabulas vārds, kurai tiks pievienoti ieraksti. Tālāk seko neobligāts kolonu uzskaitījums, kur tās viena no otras tiek atdalītas ar komatu. Ja kolonu uzskaitījums ir lietots, tad kolonu skaitam tajā un vērtību skaitam vērtību uzskaitījumā ir jāsakrīt. Ja kolonu uzskaitījums netiek lietots, tad vērtību skaitam ir jābūt tādam pašam kā kolonām tabulā. Vērtības tiek pozicionāli pēc kārtas ieliktas tajās pašās kolonās, kas ir kolonu uzskaitījumā vai arī tādā kārtībā, kā kolonas ir tabulā.
## Ierakstu pievienošana izmantojot apakšvaicājumu
Sintakse vairāku ierakstu pievienošanai ir šāda:

INSERT INTO  [()]
SELECT 

Tāpat kā viena ieraksta pievienošanai arī šeit var neobligāti tieši uzskaitīt kolonas. Apakšvaicājumā atgriezto kolonu skaitam ir jāatbilst kolonu skaitam to uzskaitījumā, ja tāds ir lietots, vai kolonu skaitam tabulā. Protams, apakšvaicājumā var atlasīt konstantes un izteiksmes, ja tas nepieciešams. 

## Sarežģītāki ierakstu pievienošanas veidi
Augstāk uzskaitītie ir ierakstu pievienošanas veidi, kas ir vairāk vai mazāk kopīgi visām datubāzu pārvaldības sistēmām. Katra atsevišķi parasti ir izveidojusi savus papildinājumus, piemēram, Oraclē ir iespējams vienlaikus pievienot ierakstus vairākās tabulās izmantojot INSERT ALL/FIRST sintaksi, tāpat vairumā no tām tiek nodrošināta iespēja izmantot atslēgas vārdu DEFAULT (vai kādu variāciju par to), lai kolonās ieliktu noklusētās vērtības, kas ir definētas tabulu izveides laikā.

### Triggers

Ja tabulai, kurai tiek veikta INSERT darbība, ir nodefinēti trigeri, tad šie trigeri tiek izvērtēti darbības kontekstā. BEFORE INSERT trigeri atļauj modificēt datus pirms to ievietošanas tabulā, savukārt AFTER INSERT nevar šos datus modificēt, bet tos var izmantot, lai modificētu datus citās tabulās, piemēram, notikumu auditēšanai.

## Ārējās saites
* Vienkāršs SQL Insert teikums
* [Microsoft SQL Server Insert teikuma sintakse](http://technet.microsoft.com/en-us/library/ms174335(SQL.100).aspx)
* Oracle Insert teikuma sintakse
* MySQL Insert teikuma sintakse
Daspletozaurs

**Daspletozauri** () ir tiranozauru dzimtas ģints, kurā pagaidām ir tikai viena suga - *Daspletosaurus torosus*. Šie dinozauri dzīvoja Ziemeļamerikas teritorijā pirms 80-73 miljoniem gadu vēlajā krīta periodā.

thumb|230px|left|Daspletozaura salīdzinājums ar cilvēku.
Deinonikss

**Deinoniksi** () ir terapodu apakškārtas ģints, kurā pagaidām ir tikai viena suga - *D. antirrhopus*. Šie dinozauri dzīvoja Ziemeļamerikas teritorijā pirms 121-98,9 miljons gadiem agrajā krīta periodā.

thumb|230px|left|Deinoniksa salīdzinājums ar cilvēku.
Alans Aleksandrs Milns

**Alans Aleksandrs Milns** (), bieži saīsināts kā **A. A. Milns** (; dzimis , miris ), bija angļu rakstnieks. Savulaik pazīstams humorists, rakstnieks un dramaturgs. Viņa 1926. un 1928. gadā izdotās un popularitāti iemantojušās grāmatas par rotaļu lāci Vinniju Pūku aizēnoja citus viņa radītos darbus.

Dzimis Londonā skolotāja ģimenē. Mācījās tēva vadītajā skolā, kur par skolotāju strādāja arī Herberts Velss. Studēja matemātiku Kembridžas Universitātē. Darbojās angļu humora žurnālā *[[Punch]]*. Piedalījās Pirmajā pasaules karā. Pēc tam, kad 1920. gadā piedzima Milna vienīgais dēls Kristofers Robins, 1926. gadā viņš publicēja grāmatu "Vinnijs Pūks" (*Winnie-the-Pooh*), bet 1928. gadā — "Jaunā māja Pūka Priedītēs" (*The House at Pooh Corner*). Latviski tās ir apkopotas un vairākkārt izdotas vienā grāmatā "Vinnijs Pūks un viņa draugi" vai arī "Pūka stāstu grāmata" (tulkojusi Vizma Belševica).

Pēc Milna nāves viņa atraitne pārdeva tiesības uz Vinnija Pūka tēlu kompānijai *[[The Walt Disney Company]]*.

## Ārējās saites

* Alana Aleksandra Milna biogrāfija
Johansone

**Johansone** (vīriešu dzimtē Johansons) ir ģermāņu cilmes uzvārds. Cilvēki ar šo uzvārdu:
* Eva Johansone (1986) — latviešu žurnāliste;
* Veronika Strēlerte (īstajā vārdā Rudīte Johansone; 1912—1995) — latviešu dzejniece.

## Skatīt arī
* Jūhansone
Forsters

**Forsters** var būt:

* Eduards Morgans Forsters (*Edward Morgan Forster*) — angļu rakstnieks (1879—1970);
* Freizers Forsters (*Fraser Forster*) — Anglijas futbolists (dzimis 1988. gadā);
* Georgs Forsters (*Georg Forster*) — vācu etnogrāfs un dabaszinātnieks (1754—1794);
* Marks Forsters (*Marc Forster*) — Vācijas un Šveices filmu veidotājs un scenārists (dzimis 1969. gadā);
* Roberts Forsters (*Robert Forster*) — ASV aktieris (1941—2019).
Džons Miltons

**Džons Miltons** (; dzimis , miris ) bija angļu dzejnieks, politiķis un domātājs. Visplašāk pazīstams ar 1667. gadā publicēto poēmu "Zaudētā paradīze" (*Paradise Lost*).

Dzimis Londonā rakstveža ģimenē. 1625. gadā iestājās Kembridžas Universitātē, lai kļūtu par anglikāņu priesteri. 1632. gadā ieguva maģistra grādu, vēlāk vēl sešus gadus nodarbojās ar pašizglītību. Ceļoja pa Franciju un Itāliju, citu starpā tikdamies arī ar Hugo Grociju un Galileo Galileju.

Miltons atgriešanās Anglijā 1639. gadā un kļuva par vienu no redzamākajiem republikāņu nometnes publicistiem. Pēc republikāņu uzvaras Anglijas pilsoņu karā, viņš tika iecelts par valdības Svešvalodu sekretāru (*Secretary for Foreign Tongues*), kurā bez tiešā darba — dokumentu tulkošanas latīņu valodā, kļuva par vienu no redzamākajiem republikas iekārtas propagandētājiem un aizstāvjiem. Pazīstmākais polemiskais Miltona darbs bija *Areopagitica*, kurā viņš vērsās pret cenzūru. 1654. gadā glaukomas dēļ Miltons zaudēja redzi.

Pēc Stjuartu dinastijas restaurācijas, Miltons īsu laiku tika ieslodzīts, bet mūža atlikošu daļu klusi nodzīvoja Londonā. 1667. gadā tika publicēta "Zaudētā paradīze", kuru Miltons bija sarakstījis jau neredzīgs. 1671. gadā tika publicētas arī poēmas "Atgūtā paradīze" (*Paradise Regained*) un "Samsons — cīnītājs" (*Samson Agonistes*). 1823. gadā tika atrasts nepabeigtais manifests *De Doctrina Christiana*, kurā pausti Miltona reliģiskie uzskati.

## Ārējās saites

* Miltona darbi "Project Gutenberg" 
* Miltona darbu lasītava
Ķeizars

**Ķeizars** (no , kas savukārt no ) ir impērijā valdoša monarha tituls, sieviešu dzimtē **ķeizariene**.

## Vēsture
Kopš Senās Romas imperatora Diokletiana (284.—305.) laika pār impēriju valdīja divi imperatori ar titulu „augusts“ (), bet to līdzvaldītāju tituls bija „cēzars“ (, no Gaja Jūlija Cēzara vārda).
Grieķiski imperators tika dēvēts par „ķeizaru“, no kā šis nosaukums pārgāja arī ģermāņu valodās. Pēc Konstantinopoles ieņemšanas arī osmāņu sultāni kā vienu no saviem tituliem lietoja *Kaiser-i-Rum* (). No ģermāņu valodām vārds „ķeizars“ ieviesās arī latviešu un Baltijas somu valodās (, ), kurās tas tika lietots arī Krievijas imperatoru apzīmēšanai, bet Baltijas pārkrievošanas laikā latviešu valodā pamazām ieviesās vārds „cars“.

Savukārt rietumslāvu valodās un ungāru valodā imperatora tituls saglabāja sākotnējo formu (, , , ), bet dienvidslāvu un austrumslāvu valodās kopš 9. gadsimta pārveidojās par vārdu "cars" (*цр*) (, , ). Krievu valodā līdz 15. gadsimtam par cariem dēvēja Zelta Ordas lielhanus.

## Ārējās saites
Kalniņa

**Kalniņa** (vīriešu dzimtē Kalniņš) ir izplatīts latviešu cilmes uzvārds, trešais izplatītākais sieviešu uzvārds Latvijā. Radies no vārda „kalns” pamazināmās formas. Cilvēki ar šo uzvārdu:

* Aleksandra Kalniņa, pēc 1945. gada Aleksandra Briede, tēlniece
* Gunta Kalniņa (1975) — dramaturģe un scenāriste;
* Irma Kalniņa (1950) — komunikācijas, lietišķās etiķetes un diplomātiskā protokola eksperte, publiciste un politiķe;
* Jana Kalniņa (1978) — humoriste;
* Katrīne Pasternaka-Kalniņa (1957) — aktrise;
* Klāra Kalniņa (1874—1964) — ārste, sabiedriska darbiniece, Tautas padomes locekle un Satversmes sapulces deputāte;
* Marta Kalniņa (1892—1938) — aktrise;
* Rēzija Kalniņa (1970) — aktrise;
* Zanda Kalniņa-Lukaševica (1978) — politiķe.

## Atsauces
Maiks Šinoda

**Maikls Kendži Šinoda** (, dzimis , Agorahilzā, ASV) ir amerikāņu rokgrupas "Linkin Park" reperis, taustiņinstrumentālists, bekvokālists un ģitārists.
Konstance Mocarte

**Konstance Mocarte** (*Constanze Mozart*; dzimusi **Konstance Vēbere** , mirusi ) bija klasiskās ēras soprāna dziedātāja. Viņa bija precējusies ar Volfgangu Amadeju Mocartu. Viņu laulībā piedzima seši bērni, bet tikai divi no viņiem pārdzīvoja gada vecumu.

## Ārējās saites

* Mājaslapa par Konstanci Mocarti 
* Konstances Mocartes biogrāfija
The Game

***The Game*** (no angļu valodas — 'spēle') var būt:
* *[[The Game (reperis)|The Game]]*, ASV reperis un aktieris;
* *[[The Game (Queen albums)|The Game]]*, britu rokgrupas *Queen* 1980. gada albums;
* "Spēle" (*The Game*), 1997. gada ASV mistērijas trilleris.
Prāksidike (pavadonis)

**Prāksidike**, arī **Jupiters XXVII** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (*Scott S. Sheppard*). Pēc atklāšanas tam tika piešķirts pagaidu apzīmējums S/2000 J 7. Vārds Prāksidike pavadonim tika piešķirts 2003. gada augustā. Prāksidike ir tēls grieķu mitoloģijā.

Prāksidike ir neliels pavadonis. Tā diametrs ir tikai apmēram 7 km. Pavadonis ir piederīgs Anankes grupai. Pēc izskata tas ir pelēks, līdzīgs C tipa asteroīdiem.

## Atsauces
S/2003 J 23

**S/2003 J 23** ir Jupitera pavadonis. To 2004. gadā atklāja Havaju Universitātes zinātnieku komanda, kuru vadīja Skots Šepards (*Scott S. Sheppard*), pārlūkojot  uzņemtos attēlus. Pašreiz pavadonim ir tikai pagaidu apzīmējums.

S/2003 J 23 ir neliels pavadonis. Tā diametrs ir tikai apmēram 2&nbsp;km. Pavadonis ir piederīgs Pasifes grupai.

## Atsauces
Kims Kirhens

**Kims Kirhens** (; dzimis , Luksemburgā, Luksemburgas Lielhercogistē) ir bijušais profesionālais šosejas riteņbraucējs. 2004. un 2006. gadā kļuvis par Luksemburgas čempionu grupas braucienā, 2008. un 2009. gadā arī individuālajā braucienā.

## Tour de France
Piecas reizes piedalījies *[[Tour de France]]* velobraucienos. 2004. gadā viņš ierindojās 63. vietā, bet 2005. gadā viņš pēc 10. posma izstājās. Viņš piedalījās arī 2007. gadā, kad finišu sasniedza 7. vietā no uzvarētāja spāņa Alverto Kontadora atpaliekot 12 minūtes. Pēc Aleksandra Vinokurova izmešanas no komandas saistībā ar asiņu pārliešanu, Kirhens tika atzīts arī par 15. posma uzvarētāju.

Viņš pašlaik piedalās arī 2008. gada *Tour de France* velobraucienā, kur ierindojās 7. vietā un četrus posmus valkāja līdera krekliņu. 2009. gada sacensības viņš ierindojās 57. vietā.

## Atsauces

## Ārējās saites

* Oficiālā mājaslapa ,
Kore (pavadonis)

**Kore**, arī **Jupiters XLIX** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (Scott S. Sheppard). Pavadoņa pagaidu apzīmējums bija S/2003 J 14.  pavadonim tika piešķirts vārds Kore. Kore ir tēls grieķu mitoloģijā, Dēmetras meitas Persefones otrs vārds.

Kore ir neliels pavadonis. Tā diametrs ir tikai apmēram 2 km. Pavadonis ir piederīgs Pāsifajas grupai.

## Atsauces
Magriba

thumbnail|289px|Magriba
**Magriba** ( (**) — 'saulrieta vieta' vai 'rietumi') ir reģions Ziemeļāfrikā. Tradicionālā (senākā) arābu izpratnē tas apzīmē teritoriju starp Atlasa kalniem un Vidusjūru. Mūsdienās parasti ar šo terminu apzīmē Maroku, Alžīriju un Tunisiju, bet plašākā nozīmē arī pārējās Ziemeļāfrikas arābu valstis, izņemot Ēģipti, — Lībiju, Rietumsahāru un Mauritāniju. Dažādos vēsturiskos periodos Magribā iekļauta arī Ibērijas pussala, Sicīlija un Malta.

Daļēji izolēts no pārējās Āfrikas ar Atlasa kalnu grēdu un Sahāras tuksnesi, Magriba klimata, saimniecības, vēstures un etniskajā aspektā ilgstoši bijusi ciešā saskarsmē ar pārējo Vidusjūras reģionu. Sakarā ar jūras transporta vēsturiski ilgstošo dominanti tautas ciešāk tika saistītas ar jūru nekā ar sauszemi.

Reģions bijis politiski vienots tikai arābu valdīšanas pirmsākumos (8. gadsimta sākumā) un atkārtoti Almohada valdīšanas (1159—1229) laikā. Kooperācijas un ekonomiskās sadarbības veicināšanai Ziemeļāfrikas arābu valstis 1989. gadā nodibināja Arābu Magribas savienību. Tās dalībvalstis ir Maroka, Alžīrija, Tunisija, Lībija un Mauritānija. Kaut arī pirmsākumos Muammars Kadāfi redzēja šo savienību kā vienotu arābu supervalsti, tagad šai savienībai lielākoties ir Ziemeļāfrikas Tirdzniecības savienības funkcijas. Ekonomiskie un politiskie nemieri (sevišķi Alžīrijā) pēdējā laikā ir mazinājuši progresu izvirzīto mērķu sasniegšanai.

## Mūsdienu Magribas valstis un teritorijas

* Alžīrija
* Lībija
* Maroka
* Mauritānija
* *[[Melilja]]* (Spānijas eksklāvs)
* Rietumsahāra (Marokas anektēta)
* *[[Seuta]]* (Spānijas eksklāvs)
* Tunisija

## Atsauces

## Ārējās saites

* Magribas politisko, saimniecisko un sociālo attiecību analīze
* Magribas literatūra, kino un mūzika
* Magribas ziņas un viedokļi
* ''Maghreb Online Communit''y
* Magribas saimniecība
Vatsons

**Vatsons** var būt:
* Doktors Vatsons (*Dr. Watson*) — Artura Konana Doila radīts tēls;
* Kārlis Frīdrihs Vatsons (*Carl Friedrich Watson*; 1777—1826) — vācbaltiešu luterāņu mācītājs;
* Matīss Frīdrihs Vatsons (*Matthias Friedrich Watson*; 1733—1805) — Kurzemes un Zemgales hercogistes pedagogs un literāts.

## Skatīt arī
* Votsone
* Votsons
* *[[Watson]]*
Viljams Vērdsverts

**Viljams Vērdsverts** (; dzimis , miris ) bija angļu dzejnieks. Kopā ar savu draugu Semjuelu Kolridžu uzskatāmi par romantisma kustības aizsācējiem Anglijā. Viens no Ezeru dzejniekiem. Pazīstamākie dzejolis — autobiogrāfiska poēma "Prelūdija" (*The Prelude*, 1797—1799). No 1843. gada līdz savai nāvei bija Anglijas Dzejnieks-laureāts (*Poet Laureate*).

Dzimis 1770. gadā Kambrijā piecu bērnu ģimenē. Viljama māsa Dorotija Vērdsverta arī kļuva par dzejnieci un bija cieši saistīta ar brāļa darbību. Kad Viljamam Vērdsvertam bija astoņi gadi, nomira viņa māte, bet, kad viņam palika trīspadsmit nomira arī tēvs. 1787. gadā viņš publicēja savu pirmo dzejoli, kā arī sāka studēt Kembridžas Universitātes Svētā Jāņa koledžā, kur 1790. gadā ieguva bakalaura grādu. 1791. gadā apmeklēja revolucionāro Franciju.

1798. gadā kopā ar Semjuelu Kolridžu publicēja dzejas krājumu "Liriskās balādes", ko var uzskatīt par romantisma sākumu Anglijā.

## Ārējās saites
* Vērdsverta fonds 
* Vērdsverta darbi Project Gutenberg
Artūrs Balfūrs

**Artūrs Balfūrs, Pirmais grāfs Balfūrs** (; dzimis , miris ) - britu politiķis no Konservatīvās partijas. No 1902. līdz 1905. gadam bija valsts premjerministrs. No 1916. gada 10. decembra līdz 1919. gada 23. oktobrim bija valsts ārlietu ministrs (*Secretary of State for Foreign Affairs*). Būdams ārlietu ministrs, 1917. gadā viņš izdeva t.s. Balfūra deklarāciju, kas lika pamatus Izraēlas valstij. 1918. gada 23. oktobrī (pirms 18. novembra akta) viņš Zigfrīdam Meierovicam paziņoja, ka Lielbritānija provizoriski atzīst Nacionālo padomi par Latvijas valdību. 1918. gada 11. novembrī viņš parakstīja līdzīga satura vēstuli, kas Latvijas vēsturē pazīstama kā Balfūra nota.

Dzimis Skotijā, parlamenta locekļa ģimenē. Balfūra māte bija Roberta Sesila māsa. No 1861. līdz 1866. gadam mācījās Ītonā, bet no 1866. līdz 1869. gadam - Kembridžas Universitātē. 1874. gadā tika ievēlēts parlamentā, 1878. gadā kļuva par tēvoča Roberta Sesila privātsekretāru, un šādā statusā piedalījās Berlīnes kongresā. Vēlāk ieņēma dažādus amatus Roberta Sesila valdībā.

Pēc Sesila atkāpšanās no premjerministra amata 1902. gada 11. jūlijā Balfūrs kļuva par valsts premjerministru. Viņa valdības laikā būtiski uzlabojās attiecības ar Franciju, un 1904. gadā tika nodibināta Antante. Iekšpolitikā valdības darbu apgrūtināja diskusijas par budžetu un nodokļiem, kā rezultātā 1905. gadā valdība krita, bet 1906. gada janvāra parlamenta vēlēšanās konservatīvie zaudēja, un arī Balfūrs zaudēja deputāta mandātu.

Arī pēc 1906. gada Balfūrs darbojās politikā, ieņemdams dažādus atbildīgus amatus. Būtiskākais no tiem bija Lielbritānijas ārlietu ministra amats Pirmā pasaules kara laikā liberāļa Deivida Loida Džordža valdībā.

## Ārējās saites
Himalijas grupa

thumb|right|300px|Attēlā parādīti Himalijas grupas pavadoņu orbītas elementi un relatīvais lielums. Horizontālā ass parāda to vidējo attālumu no Jupitera, vertikālā ass attēlo orbītas inklināciju, aplīši parāda pavadoņu lielumu.
**Himalijas grupa** ir grupa Jupitera pavadoņu, kuriem ir Himalijai līdzīgas orbītas. Grupas pavadoņiem ir līdzīga izcelsme.

Grupā ietilpst:
* Lēda
* Himalija
* Līsiteja
* Elara
* Dia
* Jupiters LXXI
* Jupiters LXV

Himalijas grupas pavadoņu orbītas lielās pusasis atrodas robežās no 11,15 līdz 11,75 miljoniem km. To orbītas inklinācija ir no 26,6° līdz 28,3°, ekscentricitāte no 0,11 līdz 0,25. Pavadoņu krāsa ir līdzīga C tipa asteroīdiem. To līdzīgo orbītu un krāsas dēļ tiek uzskatīts, ka pavadoņi radušies, sadaloties kādam asteroīdam. Šī asteroīda rādiuss varēja būt ap 89 km. Tas ir tikai nedaudz lielāks kā Himalijai, kura saglabājusi ~87% no sākotnējā asteroīda masas.
Rīga (nozīmju atdalīšana)

**Rīga** var būt:
* Rīga, Latvijas galvaspilsēta
* sporta komandas:
** ASK Rīga, dažādas komandas
** FK Rīga, futbola komanda
** HK Rīga 2000, hokeja komanda
* Arēna Rīga
* Starptautiskā lidosta "Rīga"
* Kinoteātris "Rīga", tagad *[[Splendid Palace]]*
* Rīga, mazā planēta, atklāta 1966
* Rīga, mopēds

## Skatīt arī
Apdzīvotas vietas ASV:
* Riga, pilsēta Ņujorkas štatā, ASV
* Riga Township, ciemats Mičiganā, ASV
Personvārds:
* *[[Riga Mustapha]]*, Ganā dzimis nīderlandiešu futbolists
N.W.A.

***N.W.A*** (***Niggaz Wit Attitudes***) bija Komptonā bāzēta hiphopa grupa. Viņi tiek uzskatīti par gangsteru repa aizsācējiem. Tā bija aktīva no 1987. gada līdz 1991. gadam. Tā tika aizliegta daudzās ASV radio stacijās, tomēr grupa ir pārdevusi vairāk kā deviņus miljonus albumu ASV. To otrais albums *[[Straight Outta Compton]]* tiek uzskatīts par vienu no pirmajiem jaunā gangsteru repa albumiem. Žurnāls *[[Rolling Stone]]* ierindoja N.W.A. kā astoņdesmit trešo visu laiku labāko mūzikas grupu savā "100 Greatest Artists of All Time" topā. Grupā ietilpa *[[Dr. Dre]]*, *[[Ice Cube]]*, *[[Eazy E]]*, *[[DJ Yella]]*, *[[MC Ren]]*, kuri paši savās solokarjerās ir pārdevuši miljoniem albumu.

## Diskogrāfija

### Studijas albumi
* *[[N.W.A. and the Posse]]* (1987)
* *[[Straight Outta Compton]]* (1988)
* *[[Niggaz4life]]* (1991)

### EP plates
* *[[100 Miles and Runnin']]* (1990)

### Labāko dziesmu izlases
* *[[Greatest Hits (N.W.A. albums)|Greatest Hits]]* (1996)
* *[[Straight Outta Compton: N.W.A. 10th Anniversary Tribute]]* (1998)
* *[[The N.W.A Legacy, Vol. 1: 1988-1998]]* (1999)
* *[[The N.W.A Legacy, Vol. 2]]* (2002)
* *[[The Classic Collection]]* (2006)
* *[[The Best of N.W.A: The Strength of Street Knowledge]]* (2006)
* *[[Straight Outta Compton (20th Anniversary)]]* (2007)
* *[[Family Tree]]* (2008)

### Singli
* *[[Panic Zone]]* (1987)
* *[[Straight Outta Compton]]* (1988)
* *[[Gangsta Gangsta]]* (1988)
* *[[Express Yourself]]* (1989)
* *[[100 Miles And Runnin']]* (1990)
* *[[Appetite 4 Destruction]]* (1991)
* *[[Alwayz Into Somethin']]* (1991)
* *[[Chin Check]]* (1999)

## Atsauces

## Ārējās saites
* Oficiālā mājaslapa
Kolumbijas karogs

thumb|200px|Kolumbijas karogs
**Kolumbijas karogs** ir viens no Kolumbijas oficiālajiem simboliem. To pasludināja par šīs valsts karogu 1861. gada 26. novembrī. 

Tas sastāv no trim horizontālām joslām dzeltenā, zilā un sarkanā krāsā. Dzeltenā josla, kas ir divreiz lielāka par pārējām, aizņem augšējo pusi no karoga, zilā un sarkanā krāsa vienādās joslās izvietotas zem dzeltenās. 

Horizontālo joslu proporcija (no augšas uz leju) ir 2:1:1.

Dzeltenā krāsa simbolizē Kolumbijas zemes bagātību; zilā krāsa simbolizē jūru, kura apskalo Kolumbijas krastus; savukārt sarkanā krāsa simbolizē cilvēku asinis, kuri cīnījās par Kolumbijas neatkarību.
Rauls Gonsaless

**Rauls Gonsaless Blanko** (; dzimis  Madridē, Spānijā), pazīstams kā **Rauls** (*Raúl*), ir bijušais spāņu futbolists, spēlējis uzbrucēja pozīcijā. Bijis ilggadējs Madrides "Real" un Spānijas futbola izlases spēlētājs un kapteinis. Pēc spēlētāja karjeras beigām — treneris.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Karjera
Sešpadsmit gadus spēlējis Madrides "Real", kura galveno komandu pārstāvēja kopš 1994. gada, bet jauniešu sistēmā bija jau kopš 1992. gada. 2003. gadā kļuva par komandas kapteini. Trīskārtējs UEFA Čempionu līgas uzvarētājs "Real" sastāvā, turklāt, viņš ir arī Čempionu līgas visu laiku rezultatīvākais spēlētājs ar 61 vārtu guvumu. "Real" sastāvā Rauls ir guvis vairāk nekā 200 vārtu. Spānijas futbola čempionātā viņš ir trešais visu laiku rezultatīvākais spēlētājs, bet starp "Real" spēlētājiem pats rezultatīvākais.

Raula līgums ar "Real" beidzās 2011. gadā, tomēr tas automātiski tiktu pagarināts par gadu, ja viņš sezonā nospēlētu vismaz 30 spēles. Tika uzskatīts, ka Rauls Madrides "Real" rindās spēlēs līdz pat savas karjeras beigām, tomēr 2010. gada vidū spēlētājs paziņoja, ka pamet klubu, lai karjeru turpinātu Vācijas Bundeslīgas komandā Gelzenkirhenes "Schalke 04". Vācijā viņš nospēlēja līdz 2012. gada maijam, kad pārgāja uz Kataras klubu Dohas "Al Sadd", kurā bieži spēlē arī kā pussargs. 2013. gadā Rauls kļuva par Kataras čempionu.

### Spānijas izlase
Spānijas izlasē Rauls ir nospēlējis 102 spēles laika posmā starp 1996. un 2006. gadu, iesitot 44 vārtus, kas padara viņu par visu laiku rezultatīvāko Spānijas izlases spēlētāju. Bijis arī Spānijas izlases kapteinis.

Rauls parasti spēlē ar 7. numuru, tomēr 1998. gada FIFA Pasaules kausā un 2000. gada Eiropas futbola čempionātā viņš valkāja kreklu ar numuru 10.

## Privātā dzīve
Rauls ir precējies ar bijušo modeli Mamenu Sansu un viņiem ir seši bērni.

## Sasniegumi

### Spēlētāja karjera
**Real Madrid**

* Spānijas La Liga: 1994—95, 1996—97, 2000—01, 2002—03, 2006—07, 2007—08
* Spānijas Superkauss: 1997, 2001, 2003, 2008
* UEFA Čempionu līga: 1997—98, 1999—2000, 2001—02
* UEFA Superkauss: 2002
* Starpkontinentālais kauss: 1998, 2002

**Schalke 04**

* DFB Pokal: 2010—11
* DFL Supercup: 2011

**Al Sadd**

* Kataras Zvaigžņu līga: 2010—11
* Kataras kauss: 2014

**Individuālie sasniegumi**

* La Liga labākais spānis: 1996—97, 198—99, 1999—2000, 2000—01, 2001—02
* UEFA Čempionu līgas labākais vārtu guvējs: 1999—2000, 2000—01
* UEFA Klubu labākais uzbrucējs: 1999—2000, 2000—01, 2001—02
* FIFA 100

## Atsauces

## Ārējās saites
Apvedceļš (mūzikas grupa)

**Apvedceļš** ir latviešu šlāgermūzikas grupa, kas ir dibināta 2000. gada pavasarī Smiltenē. Tolaik tās sastāvā bija Armands Leimanis, Andis Mincis, Jānis Krūmiņš, Inese Austruma un Aigars Nords. 2001. gada nogalē ar mūzikas izdevniecības Gailītis G palīdzību tika izdots grupas pirmais albums "Sievietēm Jaukām" ar 14 dziesmām.

## Diskogrāfija
* Sievietēm Jaukām (2001)
* Tā bija, tā būs (2002)
* Īstais vīrs (2004)
* Pēc plūdiem (2005)
* Viss, kas bijis reiz.. (2007)
* Pārdomu autobuss (2009)
* 10 gadu labākās dziesmas (2010)
* Durvis uz vasaru (2011)
* Neatvairāmā (2012)
* Pažarnieku rokenrols (2013)
* Dzīvotprieks (2016)
* Vinila plate "Zemenes" (2018)
* Pētergailis (2023)

## Ārējās saites
* Oficiālā mājaslapa 
* Facebook lapa
* Draugiem.lv mūziķa profils
Apvedceļš

**Apvedceļš** var būt:

* Apvedceļš (mūzikas grupa)
* Apvedceļš (satiksme):
** Daugavpils apvedceļš
** Rīgas apvedceļš
** Apvedceļš — iela Saldū
Gonsaless

**Gonsaless** (; no personvārda Gonsalo; sieviešu dzimtē Gonsalesa) ir izplatīts spāņu cilmes uzvārds. Cilvēki ar šo uzvārdu:

* Alberto Gonsaless (*Alberto Gonzales*; 1955) — ASV ģenerālprokurors;
* Alvaro Gonsaless (*Álvaro González*; 1984) — Urugvajas futbolists;
* Felipe Gonsaless (*Felipe González*; 1942) — Spānijas politiķis;
* Fernando Gonsaless (*Fernando González*; 1980) — Čīles tenisists;
* Giljermo Garsija Gonsaless (*Guillermo García González*; 1953—1990) — Kubas šahists;
* Jankarlo Gonsaless (*Giancarlo González*; 1988) — Kostarikas futbolists;
* Niko Gonsaless (*Nico González*; 2002) — Spānijas futbolists;
* Nikolass Gonsaless (*Nicolás González*; 1998) — Argentīnas futbolists;
* Rauls Gonsaless (*Raúl González*; 1977) — Spānijas futbolists.

## Skatīt arī
* Gonsalesa
* *[[González]]*

## Atsauces
Rauls

**Rauls** var būt:

* Rauls (personvārds)

## Cilvēki ar šādu vārdu
* Rauls Gonsaless
* Rauls Kastro
* Rauls Šnore
Lenons

**Lenons** vai **Lenone** () ir angļu uzvārds. Cilvēki ar šo uzvārdu:
* Ārons Lenons (*Aaron Lennon*, dzimis 1987) — Anglijas futbolists;
* Džons Lenons (*John Lennon*, 1940 — 1980) — Lielbritānijas mūziķis;
* Joko Ono Lenone (小野 洋子, dzimusi 1933) — Japānas mūziķe.
Hosa

**Hosa** () ir slovāku uzvārds vai uzvārda Hoss sieviešu dzimtes variants. Cilvēki ar šādu uzvārdu:

* Františeks Hosa (*František Hossa*; 1954) — Slovākijas hokejists un treneris;
* Marcels Hosa (*Marcel Hossa*; 1981) — Slovākijas hokejists;
* Marians Hosa (*Marián Hossa*; 1979) — Slovākijas hokejists;
* Nīna Hosa (*Nina Hoss*; 1975) — Vācijas teātra, kino un televīzijas aktrise.
MK

**MK** jeb **mk** var būt
* Latvijas Republikas Ministru kabinets
* maķedoniešu valodas ISO 639-1 kods **mk**
* Maķedonijas Republikas ISO 3166-1 valsts kods **MK**
* megakelvins (MK), mērvienības saīsinājums
* milikelvins (mK), mērvienības saīsinājums
* .mk — Maķedonijas augšējā līmeņa domēns
* Somijas markas apzīmējums ***mk***
Ronaldu (nozīmju atdalīšana)

**Ronaldu** ir portugāļu un spāņu valodu vīriešu personvārds. Tas ir ekvivalents vārdam Ronalds. Cilvēki ar šo vārdu:
* Ronaldu (*Ronaldo*; dzimis 1976.), brazīliešu futbolists
* Ronaldiņu (*Ronaldinho*; dzimis 1980.), brazīliešu futbolists
* Krištianu Ronaldu (*Cristiano Ronaldo*; dzimis 1985.), portugāļu futbolists
Signe Bāliņa

**Signe Bāliņa** (dzimusi  Rīgā) ir Latvijas matemātiķe un ekonomiste. Latvijas Universitātes Ekonomikas un vadības fakultātes profesore, bijusī īpašu uzdevumu ministre elektroniskās pārvaldes lietās.

## Dzīvesgājums
Dzimusi Rīgā 1965. gadā mediķu ģimenē. Bērnībā dzīvoja Talsos, kur sāka mācīties skolā, vēlāk mācījās Rīgas 69. vidusskolā, tad studēja Latvijas Valsts universitātes Fizikas un matemātikas specialitātē, 2002. gadā ieguva ekonomikas doktora grādu (specialitāte — ekonometrija), kopš 1991. gada lasīja lekcijas LU Ekonomikas un vadības fakultātē.
Bija AS "Datorzinību centrs" valdes priekšsēdētāja.
 
2008. gadā pēc Inas Gudeles demisijas S. Bāliņa kļuva par Zaļo un Zemnieku savienības virzītu, bezpartijisku īpašu uzdevumu ministre elektroniskās pārvaldes lietās Ivara Godmaņa valdībā.
Kopš 2009. gada S. Bāliņa ir Latvijas Informācijas un komunikācijas tehnoloģijas asociācijas (LIKTA) prezidente.

Bija Latvijas Universitātes rektora profesora Indriķa Muižnieka padomniece. Muižnieka rektora termiņa beigās, 2024. gadā, Bāliņa kandidēja uz Latvijas Universitātes rektora amatu, bet netika ievēlēta, zaudējot Gundaram Bērziņam.

## Atsauces

## Ārējās saites
* Īpašu uzdevumu ministra elektroniskās pārvaldes lietās sekretariāta mājaslapa
* Signe Bāliņa, CV Ministru Kabineta mājaslapā
Stenlijs Boldvins

**Stenlijs Boldvins, Pirmais Bjūdlijas grāfs Boldvins** (; dzimis , miris ) bija britu politiķis no Konservatīvās partijas. Trīskārtējs Lielbritānijas premjerministrs starp abiem pasaules kariem.

## Biogrāfija
Dzimis dzelzs lielrūpnieka ģimenē. Rakstnieka Radjarda Kiplinga brālēns. Studējis Kembridžas Universitātē. Pēc universitātes beigšanas darbojās tēva biznesā, bet pēc tēva nāves 1908. gadā turpināja darboties uzņēmējdarbībā.

1906. gada vispārējās vēlēšanās balotējās no Konservatīvās partijas, tomēr, tāpat kā visās vēlēšanās, zaudēja konkurentam no Liberālās partijas. Pirmā pasaules kara laikā Boldvins kļuva par konservatīvo līdera Endrū Bonara Lova privātsekretāru. 1922. gadā konservatīvie uzvarēja vispārējās vēlēšanās, un Boldvins kļuva par Valsts kases kancleru, bet Bonars Lovs par premjeru.

1923. gadā Bonaram Lovam diagnosticēja vēzi, un viņš atkāpās, bet Stenlijs Boldvins kļuva par premjeru. Kaut arī konsevatīvajiem bija vairākums apakšnamā, lai spētu ieviest protekcionistiskus muitas tarifus, Boldvins deklarēja ārkārtas vēlēšanas 1923. gada decembrī.

1923. gada vēlēšanās konservatīvie samazināja pārstāvniecību parlamentā, un pirmoreiz Lielbritānijas vēsturē par premjerministru kļuva leiboristu pārstāvis Ramzejs Makdonalds. Tomēr tā paša gada 8. oktobrī Makdonalda valdība krita jautājumā par līguma ar PSRS. Vispārējās vēlēšanās, kuras notika 1924. gada novembrī uzvarēja konservatīvie. Savu lomu konservatoru uzvarā nospēlēja arī t. s. Zinovjeva vēstule, kura vēlāk izrādījās britu specdienestu Rīgā safabricēts viltojums.

Pēc vēlēšanām Boldvins otro reizi kļuva par valsts premjerministru. 1926. gadā Boldvina valdības laikā notika ģenerālstreiks. Valdībai bija lieli panākumi valsts elektrifikācijā. Pēc 1929. gada vēlēšanām pie varas atgriezās leiboristi un Makdonalds atkal atgriezās premjera amatā.

1931. gadā konservatīvie izveidoja koalīciju ar Makdonaldu, par ko Makdonaldu izslēdza no leiboristu partijas. Boldvins kļuva par Lordu - Padomes prezidentu (*Lord President of the Council*), bet, sakarā ar Makdonalda vecumu, par faktisko, un 1935. gadā par formālo, premjeru kļuva Boldvins.

Boldvinam trešoreiz nākot amatā, arvien reālāki kļuva pasaules kara draudi. Boldvina valdība ieņēma divdomīgu nostāju armijas attīstības jautājumā. Valdība demisionēja, kad no troņa atteicās karalis Edvards VIII.

Boldvins atbalstīja Nevila Čemberlena noslēgto Minhenes vienošanos. Čemberlens 1940. gadā mira, tāpēc Boldvins lielā mērā bija tas, kurš, sākoties Otrajam pasaules karam, saņēma publikas kritiku par šo vienošanos un Lielbritānijas negatavību kaujām frontē.

## Ārējās saites

* Par Stenlija Boldvinu Dauningstrītas mājaslapā
Boldvins

**Boldvins** () var būt:

* Aleks Boldvins (*Alec Baldwin*; 1958) — amerikāņu aktieris;
* Stenlijs Boldvins (*Stanley Baldwin*; 1867—1947) — britu politiķis un Lielbritānijas premjerministrs (1923 ― 1924).
Čikāgas latviešu radio raidījumi

**Čikāgas latviešu radio raidījumi** ir pasaules visvecākie nepārtrauktie rietumu latviešu valodas raidījumi. Pirmais raidījums bija dzirdams Čikāgas radio viļņos .

Raidījumi sākumā bija pusstundu garumā, bet tagad tie ilgst vienu stundu katru pirmdienas vakaru plkst. 19:00 WSBC 1240AM vai WCFJ 1470AM (Čikāgas dienvidos). Katru nedēļu dzirdama latviešu valoda, latviešu dziesmas, intervijas, ziņas, ziņojumi, sludinājumi, utt.

Pašreizējie programmas vadītāji ir Armands Birkens un Silvija Kļaviņa-Baršnija.

Čikāgas latviešu radio raidījumu komiteju vada priekšniece Valija Galenieks, informācijas nozares vadītājs ir Juris Valainis, kasieris ir Ilmārs Riekstiņš.

## Atsauces

## Ārējās saites
* Čikāgas latviešu radio raidījums
Z

thumb|right|100px|Burts "Z".

**Z** ir latīņu alfabēta divdesmit sestais un pēdējais burts.
[130px|thumb|Burts "Z" [Amerikāņu zīmju valoda|zīmju valodā]]

## Vēsture
Burta Z rakstība radusies no feniķiešu alfabēta burta *zain* līnijas zīmējuma. No tā radās grieķu burts "zēta" (ζῆτα), attēlojot afrikātas [t̪͡s̪] un [d̪͡z̪]. Etruski, 8. gadsimtā p.m.ē. pārņemot grieķu alfabētu, saglabāja burta "zēta" oriģinālo rakstību. Latīņu alfabētā šo burtu ieviesa 1. gadsimtā no grieķu valodas patapināto vārdu rakstīšanai, pārveidojot to "Z" formā.
K

thumb|right|100px|Burts "K".

**K** ir latīņu alfabēta vienpadsmitais burts.
[130px|thumb|Burts "K" [Amerikāņu zīmju valoda|zīmju valodā]]

## Vēsture

Burta K rakstība radusies no atvērtas plaukstas simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *kaph* līniju zīmējums. No tā radās grieķu burts "kapa" (κάππα). Etruski, 8. gadsimtā p.m.ē. pārņemot grieķu alfabētu, saglabāja burta "kapa" rakstību, kas pārgāja uz latīņu alfabētu.
Y

thumb|right|100px|Burts "Y".

**Y** jeb **igreks** ir latīņu alfabēta divdesmit piektais burts. 
[130px|thumb|Burts "Y" [Amerikāņu zīmju valoda|zīmju valodā]]

## Vēsture
Burta Y rakstība radusies no vāles (ḥḏ) vai vistas simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *vāv* līniju zīmējums. No tā radās grieķu burts "ipsilons" (ύψιλον), no kā cēlušies latīņu burti "F", "Y", "V" un "U". Modificētā burta "ipsilons" rakstība kā burts "Y" pārgāja uz latīņu alfabētu, lai izmantotu no grieķu valodas aizgūto vārdu rakstībā.

Latviešu literārajā valodā Y netiek lietots, bet latgaliešu valodā tas apzīmē cieto I.
Enrike Iglesiass

**Enrike Migels Iglesiass Praislers** (; dzimis , Madridē, Spānijā) ir spāņu dziedātājs, Hulio Iglesiasa un pazīstamas televīzijas raidījumu vadītājas Isabellas Praisleras dēls. Enrike Iglesiass ir viens no visu laiku veiksmīgākajiem spāņu izcelsmes popmūziķiem pasaulē, pārdevis aptuveni 60 miljonus albumu, 20 reizes pabijis prestižā Billboard Hot Latin Tracks topa 1. vietā, iekarojis Amerikas, Lielbritānijas, Spānijas, Francijas un vēl daudzu citu pasaules valstu topu virsotnes.

## Biogrāfija
Par debijas albumu 1995. gadā ieguva "Grammy" prēmiju. Visvairāk panākumu guva 1999. un 2000. gadā, kad viņa singls "Bailamos" un "Be With You" bija Billboard Hot 100 priekšgalā. Pats lielākais hits Eiropā - balāde "Hero", kas tika izlaists 2001. gadā. Divus gadus vēlāk filmējās asa sižeta filmā "Reiz Meksikā". Tāpat arī ierakstīja duetu ar Vitniju Hjūstoni un Alsu. Līdz šim Enrike ir izdevis četrus albumus spāņu valodā , no tiem pēdējais iznāca 2002. gadā un saucās "Quizás". Viņš ir izdevis arī četrus studijas ierakstus angļu valodā, pēdējais no tiem ir 2007. gada albums "Insomnia".

2010. gada jūlijā iznāca albums "Euphoria", kas ir Iglesiasa pirmais ieraksts, kurā iekļautas dziesmas gan angļu, gan spāņu valodā. No albuma tika izdoti seši singli, no kuriem tādas dziesmas kā "I Like It" un "Tonight (I'm Lovin' You)" sasniedza augstas vietas topos visā pasaulē.

## Diskogrāfija
### Studijas albumi

**Albumi spāņu valodā**
* *[[Enrique Iglesias (albums)|Enrique Iglesias]]* (1995)
* *[[Vivir]]* (1997)
* *[[Cosas del Amor]]* (1998)
* *[[Quizás]]* (2002)

**Albumi angļu valodā**
* *[[Enrique]]* (1999)
* *[[Escape]]* (2001)
* *[[7 (albums)|7]]* (2003)
* *[[Insomniac (Enrique Iglesias albums)|Insomniac]]* (2007)

**Bilinguāli studijas albumi**
* *[[Euphoria]]* (2010)

### Labāko dziesmu un remiksu albumi
* 1998: *Remixes*
* 1999: *Bailamos Greatest Hits*
* 1999: *The Best Hits*
* 2008: *Enrique Iglesias: 95/08 Exitos*
* 2008: *Greatest Hits*

## Singli
### 1990. gadi

### 2000. gadi

## Atsauces

## Ārējās saites

* Oficiālā mājaslapa 
* Enrikes Iglesias oficiālā fanu kluba mājaslapa 
* Enrikes Iglesiasa www.youtube.com profils
Q

thumb|right|100px|Burts "Q".

**Q** ir latīņu alfabēta septiņpadsmitais burts.
[130px|thumb|Burts "Q" [Amerikāņu zīmju valoda|zīmju valodā]]

## Vēsture

Burta Q rakstība radusies no adatas acs simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *kof* līniju zīmējums. No tā radās grieķu burts "kopa" (ϙόππα). Etruski, 8. gadsimtā p.m.ē. pārņemot grieķu alfabētu, saglabāja burta "kopa" rakstību, kas pārgāja uz latīņu alfabētu.
R

thumb|right|100px|Burts "R".

**R** ir latīņu alfabēta astoņpadsmitais burts.
[130px|thumb|Burts "R" [Latviešu zīmju valoda|latviešu zīmju valodā]]
## Vēsture

Burta R rakstība radusies no galvas simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *reš* līniju zīmējums. No tā radās grieķu burts "ro" (ρω). Etruski, 8. gadsimtā p.m.ē. pārņemot grieķu alfabētu, saglabāja burta "ro" rakstību, kas 3. gadsimtā p.m.ē. modificētā formā ar kājiņu pārgāja uz latīņu alfabētu.
V

thumb|right|100px|Burts "V".

**V** ir latīņu alfabēta divdesmit otrais burts.
[130px|thumb|Burts "V" [Latviešu zīmju valoda|latviešu zīmju valodā]]

## Vēsture
Burta V rakstība radusies no vāles (ḥḏ) vai vistas simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *vāv* līniju zīmējums. No tā radās grieķu burts "ipsilons" (ύψιλον), no kā cēlušies latīņu burti "F", "Y", "V" un "U". Modificētā burta "ipsilons" rakstība kā burts "V" pārgāja uz latīņu alfabētu. Viduslaikos sāka lietot arī šī burta noapaļoto "U" paveidu, kas pakāpeniski kļuva par atsevišķu burtu.
X

thumb|right|100px|Burts "X".

**X** jeb **iks** ir latīņu alfabēta divdesmit ceturtais burts.
[130px|thumb|Burts "X" [Amerikāņu zīmju valoda|zīmju valodā]]

## Vēsture

Burta X rakstība radusies no grieķu burta "hī" (χῖ), ko pārņēma etruski, vēlāk ši burts pārgāja uz latīņu alfabētu.
P

thumb|right|100px|Burts "P".

**P** ir latīņu alfabēta sešpadsmitais burts.
[130px|thumb|Burts "P" [Amerikāņu zīmju valoda|zīmju valodā]]

## Vēsture

Burta P rakstība radusies no mutes simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *pe* līniju zīmējums. No tā radās grieķu burts "pī" (πι). Etruski, 8. gadsimtā p.m.ē. pārņemot grieķu alfabētu, saglabāja burta "pī" rakstību, kas pārgāja uz latīņu alfabētu.
Ā

thumb|right|150px|Burts "Ā"

**Ā** ir viena no latīņu alfabēta grafēmām, burts A ar garumzīmi, kā arī latviešu alfabēta un maoru alfabēta (Jaunzēlande) otrais burts.
Č

thumb|200px|Č burts
**Č** ir no latīņu alfabēta atvasināts burts, burtam C augšā pievienojot apgriezto jumtiņu. Tas ir latviešu un latgaliešu alfabēta piektais burts. Č ir retākais burts latviešu valodā — analizētā korpusā tas veido tikai 0,08% no visiem burtiem tekstos.

## Izruna
thumb|Č burta izruna latviešu valodā
Č apzīmē nebalsīgu postalveolāru afrikātu [t͡ʃ]. Izrunas laikā mēles gals tiek piespiests pret aukslējām aiz augšējiem priekšzobiem, īslaicīgi aizturot gaisa plūsmu un tad to atbrīvojot caur šauru spraugu, radot kombinētu sprādziena un berzes skaņu. Atšķirībā no Dž, kas ir balsīga postalveolāra afrikāta, Č veido bez balss saišu vibrācijas, saspiežot gaisa plūsmu starp mēli un postalveolāro zonu.

## Atsauces
Ē

thumb|right|150px|Burts "Ē".
**Ē** (garais *ē*) ir latviešu alfabēta astotais burts, E ar garumzīmi. Tas tiek izmantots arī līvu valodā un žemaišu dialektā, kā arī muskogu jeb krīku indiāņu valodā.
Ģ

thumb|200px|Burts "Ģ".
[thumb|200px|Latviešu valodā ⟨ǧ⟩ tiek lietots arī kā ⟨ģ⟩ [rokraksts|rokraksta forma, īpaši kursīvā rakstībā.]]
**Ģ** ir no latīņu alfabēta atvasināts burts, burtam G apakšā vai augšā pievienojot ķeksīti vai apgriezto jumtiņu. Tas ir latviešu un latgaliešu alfabēta 11. burts. Mazajam **ģ** ir tipogrāfiska īpatnība — tā kā tas pats par sevi ir zems, tā mīkstinājuma zīme novietota nevis zem burta, bet apgrieztā veidā virs tā. Latviešu valodā ⟨**ǧ**⟩ tiek lietots arī kā ⟨ģ⟩ rokraksta forma, īpaši slīprakstā. Burts Ģ ir 3. retākais burts latviešu valodā — analizētā korpusā tas sastāda tikai 0,16% no visiem burtiem tekstos.

## Izruna
thumb|Ģ burta izruna latviešu valodā
Ģ apzīmē balsīgu palatālu eksplozīvu slēdzeni [ɟ]. Izrunas laikā mēles vidusdaļa tiek pacelta pret cietajām aukslējām, īslaicīgi aizturot gaisa plūsmu un tad to atbrīvojot, radot īsu un skaidru skaņu. Atšķirībā no Ķ, kas ir nebalsīgs palatāls eksplozīvs slēdzenis, Ģ veidojas ar balss saišu vibrāciju, kas piešķir skaņai balsīgumu.

## Atsauces